Die skooltjie het begin as 'n Speelgroepie in 1999. Dit is 'n private instansie. Ons het begin met 8 kindertjies en was net drie dae per week oop. Teen 2000 het ons speelgroepie soveel gegroei, dat ons elke dag van die week oop was behalwe naweke.
In 2010 het ons die behoefte gesien aan verantwoordelike nasorg, en het die diens ook aan die gemeenskap gebied. Ons het maar klein begin, maar het baie gou tot 50+ leerlinge gegroei. Gedurende 2011 het ons speelgroepie 'n transformasie ondergaan nadat ons die naam verander het na Wysneusies Opvoedkundige Dagsorg Sentrum. Wysneusies is ook gedurende skoolvakansies oop wat 'n groot hulp is vir ons werkende ouers wat met 'n geruste hart hulle kinders in ons sorg kan los terwyl hulle moet gaan werk.
In 2014 het ons met Eldamah Academy wat 'n Christen skool in ons gemeenskap is, saamgesmelt. Alhoewel die saamgesmelting plaasgevind het, is daar besluit dat Wysneusies sy naam grootliks sou behou behalwe dat die dagsorg sentrum nou 'n kleuterskool word.
Wysneusies Kleuterskool dien tans as die Afrikaanse Kleuterskool van Eldamah Academy. Alle administrasie word vanuit die kantoor van Eldamah Academy gehanteer, maar Wysneusies sal verantwoordelik bly vir sy eie fondse.
Ons bedien die omgewing se seuns en dogters in Afrikaans. Ons kinders word goed toegerus en bedien om 'n impak te maak en sy/haar roeping te begin uitleef ongeag die laerskool waarnatoe hulle sou gaan.
Ons eerste Graad R leerling wat ons gehad het is tans besig om te studeer op Universiteit. Sy het reeds 2 jaar gelede gematrikuleer.
Ons is baie trots op al ons leerlinge en vertrou dat die Here Sy doel in hulle lewe sal bereik. Ons gee hom die eer daarvoor.
Wat bied ons skool:
Christelik gebaseerde onderwys vir ouderdom 1 jaar to Graad R.
Ons bied 'n onderwys gerigte kurrikulum aan.
Ons is oop tydens alle vakansies buiten die Desember skole vakansie.
Ons hoeveelheid kinders per klas word so min as moontlik gehou sodat daar individuele aandag en onderrig gegee kan word.
Daar word gebruik gemaak van verskeie opvoedkundige speelgoed.
​​Grootmotoriese ontwikkeling word toegepas deur onder andere spel en gestruktureerde buitespel.
Fynmotoriese ontwikkeling word toegepas deur onder andere drie dimensionele opvoedkundige speelgoed en verskeie ander tegnieke.
​Geleentheid word gebied om U kind se sintuie en liggaam te ontwikkel deur middel van aktiwiteite soos bv. Kuns, dans, vlagdanse, musiek, drama en fantasie spel.
​Daar is genoegsame ruimte op ons perseel om te verseker dat daar met oorvloed gewerk maar ook gespeel kan word.
Ons bied ook bulletjie rugby aan indien ons wel 'n afrigter het vir die seuns 4 jaar en op.
Ons maak ook gebruik van 'n poppekas om by die temas aan te pas.
Vorderingsverslae word een maal per kwartaal uitgedeel.
Die dienste van 'n Arbeidsterapeut is beskikbaar.
Rekanaarklasse en Playball word ook aangebied addisioneel.
Sending word weekliks deur Juffrou Tonia Enslin aangebied om ons seuns en dogters op 'n tasbare wyse deel te maak van ons samelewing se sendingveld en dan oor verder bv. Sudan.
Ons geniet dit om deel te wees van ons omgewing en werk dus ook saam met die Delmas en Eloff skole/ kleuterskole asook gemeentes in die dorp.